Ezt felfoghatod egyfajta várakozási időnek is. A pénztárba folyamatosan fizetsz be pénzt (választásod alapján havonta, negyedévente, félévente vagy évente). Ha nem költöd el mindig a teljes bent lévő összeget, akkor a megtakarításod gyarapodik. A 180 napos egyenleg az az összeg amit már legalább 180 napja (tehát nagyjából fél évvel ezelőtt) befizettél. Az egészségpénztárak ezt külön nyilvántartják és sokszor arra is figyelnek, hogy amikor költesz az egészségpénztárból, akkor a legutóbb befizetett összeget használd. Így a legrégebben befizetett pénz érintetlen maradhat. Így használhatod az egészségszámládat és közben gyűjthetsz önsegélyező szolgáltatásra is.